
545400 SIGHIŞOARA

Str. Muzeului nr. 7, Tel./Fax. 0265-771278

H O T Ă R Â R E A  NR. 24






   din 28 februarie 2013

privind acordarea de scutire de la plata impozitului pe clădiri şi a accesoriilor aferente pentru FUNDAŢIA  LUMINIŢA  COPIILOR

            Consiliul local al municipiului Sighişoara, întrunit în şedinţă ordinară;

         
Luând act de proiectul de hotărâre şi referatul de aprobare al Primarului municipiului în calitate de iniţiator, înregistrat cu nr.3468/13.02.2013, în baza  prevederilor art.33 din Legea nr.393/2004 privind Statutul aleşilor locali, cu modificările şi completările ulterioare, raportate la prevederile art.45 alin. (6) din Legea nr.215/2001 privind administraţia publică locală, republicată, cu modificările şi completările ulterioare;

              Având în vedere solicitarea Fundaţiei LUMINIŢA  COPIILOR, cu sediul în Sighişoara, str. 1 Decembrie 1918 nr.38, C.I.F. 12726466, înregistrată la Municipiul Sighişoara sub nr.1621/23.01.2013, de a i se aproba scutirea de la plata impozitului pe clădiri pentru clădirea pe care o deţine la adresa Sighişoara, str. 1 Decembrie 1918 nr.38, ţinându-se cont de activităţile pe care aceasta le desfăşoară, precum şi de cheltuielile pe care le-a efectuat pentru organizarea şi funcţionarea activităţii;

              Având în vedere prevederile art. 250, alin.(1) pct.19 din Legea nr.571/2003 privind Codul fiscal, cu modificările şi completările ulterioare; 

              Având în vedere Hotărârea Consiliului local nr.106/29.11.2012 privind acordarea de scutire de la plata impozitului/taxei pe clădiri şi a accesoriilor aferente, în cazul clădirilor utilizate pentru activităţi social-umanitare de către asociaţii, fundaţii şi culte în municipiul Sighişoara; 

              Ţinând cont de urmarea procedurii de acordare a scutirii de la plata impozitului pe clădiri şi a accesoriilor aferente de către Fundaţia LUMINIŢA  COPIILOR şi îndeplinirea acestei proceduri;

            Având în vedere raportul de specialitate al Direcţiei economice, înregistrat cu nr. 3467/13.02.2013, prin care se motivează şi se justifică scutirea de la plata impozitului pe clădiri pentru Fundaţia LUMINIŢA  COPIILOR, îndeplinându-se prevederile legale;


Având în vedere avizele favorabile ale tuturor comisiilor pe domenii de specialitate;

            În baza art.36, alin.(4), lit.”c”, art.45, alin.(2), lit.”c” şi a art.115, alin.(1), lit.”b”  din Legea administraţiei publice locale nr.215/2001, republicată, cu modificările şi completările ulterioare;
H O T Ă R Ă Ş T E :

         Art.1. Se acordă scutirea de la plata impozitului pe clădiri şi a accesoriilor aferente, la clădirea pe care Fundaţia LUMINIŢA  COPIILOR, o deţine la adresa: Sighişoara, str. 1 Decembrie 1918 nr.38, judeţul Mureş, pentru anul 2013, începând cu data de 01.03.2013. 

         Art.2. Cu ducerea la îndeplinire a prevederilor prezentei se încredinţează Direcţia economică - Biroul impozite şi taxe locale.

         Art.3.  Prin grija d-nei Anca Fleşariu, secretar al Municipiului Sighişoara, prezenta hotărâre va fi comunicată în termenul prevăzut de lege, Primarului Municipiului Sighişoara, Instituţiei Prefectului judeţului Mureş şi se va aduce la cunoştinţa publică prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,


Adrian Burlacu                                                                       

        Contrasemnează/Avizat pentru legalitate

SECRETAR,








                             Anca Fleşariu

Prezenta s-a difuzat astfel :

1 ex. dos. hotărâri ;

1 ex. dos. şedinţă ;

1 ex. Instituţia Prefectului-Judeţul Mureş ;

1 ex. Primar ;

1 ex. Viceprimar ;

1 ex. Secretar;

1 ex. Direcţia economică;

2 ex. Biroul impozite şi taxe locale
9 ex.AF/MF

